4. नई कहानी के चरित्रों में द्वंद्व की स्थिति बनी रही, वह समाज के विषय में सोचता जरूर था, लेकिन इस सोच से पहले निजी संबंध आते थे। जबकि साठोत्तरी कहानी में समाज से चरित्रों का कोई मान्य व पारंपरिक रिश्ता नहीं रह गया था। वह सिर्फ अपने विषय में ही सोचता है, उसे न तो मानवता से कुछ लेना-देना है न ही संस्कृति से, उसे तो सिर्फ अपना लाभ देखना है। उसकी कोई पहचान नहीं है। आइडेंटिटी नहीं है। आइडेंटिटी की तलाश में वह गुम हो जाता है, यथार्थ की तलाश भी उसकी मंजिल नहीं है। वह यथार्थ से छुटकारा पाना चाहता है।10 ज्ञानरंजन की कहानियाँ ‘यात्रा’, ‘घंटा’, ‘बहिर्गमन’ और ‘अनुभव’ इसके उदाहरण हैं, पेट्रोला जैसी जगह इसी का बयान है और कुंदन सरकार जैसा चरित्र सूक्ष्म स्तर पर, इन सारी बातों को एक जगह इकट्ठा कर देने से बनता है।